Jakso 10: Israelin Kuningas
Kiitos Herralle.
Ylistäkää Herraa, kaikki kansat.
Sanotaan kaikki halleluja.
Laulakaa kaikki halleluja.
Ylistäkää Herraa, kaikki kansat.
Ylistäkää Herraa, kaikki luodut, -
sillä Hän on hyvä meitä kohtaan, ja totuutensa on ikuinen.
Ylistys ja kiitos Herralle.
Haluan sanoa teille, -
että laulan näitä lauluja ensimmäistä kertaa julkisesti.
Olkaa minulle armollisia, sillä teen parhaani.
Annan kunnian Jumalalle.
Ylistäkää Herraa vapaasti.
Olemme uudistaneet vanhoja lauluja.
"Pitäkööt israelilaiset sapatin, -
niin että he viettävät sapattia sukupolvesta sukupolveen -
ikuisena liittona. Se on oleva ikuinen merkki -
minun ja israelilaisten välillä." 2. Moos. 31:16-17
Miesten tanssiminen on myös Raamatullista.
"Niin tulivat valmiiksi taivas ja maa kaikkine joukkoinensa.
Ja Jumala päätti seitsemäntenä päivänä työnsä, jonka oli tehnyt, -
ja lepäsi seitsemäntenä päivänä kaikesta työstänsä, -
jonka Hän oli tehnyt.
Ja Jumala siunasi seitsemännen päivän ja pyhitti sen, -
koska Hän sinä päivänä lepäsi kaikesta luomistyöstänsä, -
jonka Hän oli tehnyt." 1. Moos. 2:1-3
Kuulemme nyt saman hepreaksi.
Joka sapatti toivotamme enkelit tervetulleeksi keskuuteemme -
laulamalla tämän rukouksen.
Monet teistä ovat kuulleet sen aiemmin.
Shalom aleichem tarkoittaa, "rauha olkoon kanssanne."
Juutalaiset laulavat tämän rukouksen joka perjantaiyönä.
Lauletaan yhdessä englanniksi.
Rauha olkoon kanssanne kaikki Korkeimman enkelit.
Siunattu olkoon Israelin Pyhän Kuninkaan nimi.
Tulkaa hyvissä aikeissa, te Korkeimman palvelijat.
Siunattu olkoon Israelin Pyhän nimi.
Me ylistämme sinua, Herra.
Seuraavaksi laulu "Tov lehodot la'adonai", -
joka tarkoittaa, "Hyvä on Herraa kiittää".
Lauletaan yhdessä.
Minä riemuitsen sinun kättesi teoista.
Minä veisaan nimesi kiitosta, sinä Korkein.
Minä riemuitsen sinun kättesi teoista.
Minä veisaan nimesi kiitosta, sinä Korkein.
Minä riemuitsen sinun kättesi teoista.
Minä veisaan nimesi kiitosta, sinä Korkein.
Me palvomme sinua, Herra.
"Hyvä on Herraa kiittää ja veisata kiitosta sinun nimellesi, -
sinä Korkein, aamulla julistaa sinun armoasi -
ja yön tullen sinun totuuttasi." Ps. 92:1-2
Lauletaan yhdessä.
Minä riemuitsen sinun kättesi teoista.
Kiitos ja ylistys Herralle.
Seuraava laulu kertoo, -
kuinka Herra katsoo meihin pyhästä temppelistään.
Herra antoi tämän laulun Batyalle.
Suljetaan silmämme, ja keskitytään Häneen.
Kiittäkää Jumalaa.
Jeesus, Israelin Pyhä.
Viimeinen laulu kertoo rauhasta Lähi-idässä.
Sen jälkeen laulamme monille tutun "Oseh shalom" -laulun.
Seuraavat sanat ovat Egyptin presidentin sanomia, -
Yom Kippurin -sodan äänien kuuluessa taustalla.
Älköön enää vuodatettako verta arabien ja israelilaisten välillä.
Ei enää sotia, veren vuodatusta eikä surua.
Rauha olkoon kanssanne.
Laulun nimi on "Oseh shalom".
Tämä on osa sapattia.
Herra, me rukoilemme rauhaa Jerusalemille, -
sekä viisautta ymmärtää tahtosi tänä iltana.
Rukoilemme myös läpimurtoa voittoon lupauksesi mukaisesti.
"Toivottakaa rauhaa Jerusalemille, menestykööt ne, -
jotka sinua rakastavat." Ps. 122:6
Nouskaa seisomaan.
Lauletaan yhdessä, oseh shalom.
Ylistys Herralle.
"Toivottakaa rauhaa Jerusalemille, menestykööt ne, -
jotka sinua rakastavat. Rauha olkoon sinun muuriesi sisällä, -
olkoon onni sinun linnoissasi.
Veljieni ja ystävieni tähden minä sanon: -
olkoon sinulla rauha." Ps. 122:6-8
Me ylistämme sinua, Herra.
Taputetaan käsiämme Herralle.
Toivota vierustoverillesi rauhallista sapattia.
Olkaa hyvät ja istuutukaa.
Kiitämme Tomia ja Katea heidän rohkaisustaan tehdä musiikkilevy.
Aamen.
Kiitämme Jeesusta sapatinpäivästä, jolloin voimme levätä työstä -
ja nauttia Hänen läsnäolostaan.
Kiitetään Barrya ja Batyaa upeasta johtamisesta ylistykseen -
ja sapatin viettoon.
Rauhallista sapattia.
Tänään puhumme Etelä-Aasiasta, -
jonka kahdeksassa maassa on yhteensä 1,6 miljardia asukasta.
Se on noin 25% maailman väestöstä.
Siellä asuu paljon ihmisiä.
Siellä on muslimeja, hindulaisia ja buddhalaisia.
Pidimme rukouskonferenssin, -
johon osallistui 120 johtajaa Etelä-Aasian kaikista maista.
Tämä tapahtui noin 15 vuotta sitten Nepalissa.
Se oli mahtavaa aikaa.
Kokoonnuimme japanilaisten rakentamassa hotellissa.
Välillämme ollut ykseys oli niin mahtavaa, -
että buddhalainen hotellin omistaja antoi meidän ylistää vapaasti.
Nostaessani käsiäni hänkin nosti kätensä.
Ikään kuin hän olisi myös antautunut Herralle.
Tapasin siellä Matthewn, -
joka ei valitettavasti päässyt tänään paikalle.
Me sovimme, että hän parantuu sairaudestaan Jeesuksen nimessä.
Tapasin siellä myös pastori Sulemanin Pakistanista.
He majoittuivat samassa huoneessa.
Pakistan ja Intia olivat tuolloin ydinsodan partaalla.
Me rukoilimme heidän kanssaan läpimurtoa.
Jumala ilmestyi voimallisesti, -
ja muutamaa viikkoa myöhemmin tilanne raukesi.
Jumala vastaa rukouksiin.
He ovat olleet hyviä ystäviä siitä lähtien.
Myös muuta ihmeellistä tapahtui.
Kokoontumisessa oli profeetta, -
joka teki profeetallisen teon.
Hän repi juuria maasta ja sanoi: -
"Tässä on buddhalaisuuden ja tässä hindulaisuuden juuret."
Seuraavana päivänä Afganistanissa -
talibanit kaatoivat maailman suurimman buddha-patsaan.
Voitteko kuvitella?
Etelä-Afrikan uutisissa kerrottiin, -
että hindutemppeli piti sulkea jonkun tuhottua sen.
Jumala vastaa rukouksiin.
Tapasimme hiljattain Etelä-Aasian johtajia, -
ja kysyimme tapahtumista ensitapaamisemme jälkeen.
Kaikissa alueen maissa kristittyjen lukumäärä -
on vähintään kolminkertainen, ja joissain maissa kymmenkertainen.
Jumala vastaa rukouksiin.
Jumala toimii voimallisesti Etelä-Aasiassa.
Tuohon aikaan Nepalissa oli noin 80 000 kristittyä, -
ja nyt heitä on noin 1,5 miljoonaa.
Intiassa kristittyjen määrä on kolminkertaistunut.
Herra sanoi, että meidän tulee järjestää uusi konferenssi -
Nepalissa jälleen ensi vuonna.
Me odotamme yhä suurempaa läpimurtoa Etelä-Aasiassa.
Jumala on läpimurtojen Jumala.
Kiitetään Jumalaa Hänen työstään kuluneen 15 vuoden aikana.
Niin monet ovat löytäneet Jumalan valtakunnan.
Jumalamme on läpimurtojen Jumala.
Vieraanamme on Intian johtajia kuudesta eri osavaltiosta.
Pyydän pastori Jaspradania, -
joka on perustanut monia seurakuntia Intiassa, -
tulemaan eteen ja kertomaan lyhyesti, -
mitä Jumala Intiassa tekee.
Kiitos pastori Tom.
On kunnia jakaa teille sanomaa Jumalan työstä maailmalla, -
erityisesti Etelä-Aasiassa.
Herra elää.
Jeesus Kristus tulee pian takaisin.
Alkuseurakunnat julistivat evankeliumia Jeesuksesta -
korostaen elämän lyhytaikaisuutta -
ja Jeesuksen paluuta.
He julistivat sanaa kiirehtien.
Herra antoi heille rukouksessa kaiken, mitä he tarvitsivat.
He saivat rohkeuden ja julistivat Sanaa terävästi.
Intiassa on meneillään valtava herätys.
Tuhansia ihmisiä kääntyy kristityiksi.
Lähetystyön seurauksena isäni tuli uskoon, -
ja sitten isoisäni.
Rukous on kuin ohjus, joka osuu aina kohteeseen.
Rukous on myös kaksiteräinen miekka.
Se puhdistaa sen kantajan -
ja valmistaa rukouksen kohteen muutosta varten.
Jos jotain asetta käytetään vähän, niin se on rukous.
Minulla on muutama rukouspyyntö Intiaa koskien.
Haasteenamme ovat äärihindulaiset.
He pitävät kapeamielisenä sitä, -
jos joku pitää Jeesusta ainoana tienä.
Totuus on aina kapea.
2 + 2 = 4, eikä siitä saa viittä tekemälläkään.
Meillä täytyy olla rohkeutta jakaa evankeliumia Jeesuksesta.
Hindut ihmettelevät sanomaamme helvetistä.
Sanomme, että kenenkään ei tarvitse joutua helvettiin, -
sillä Jumala rakastaa meitä, ja uhrasi Jeesuksen puolestamme.
He eivät halua meidän järjestävän kampanjoitamme, -
joihin Herra vetää satoja tuhansia ihmisiä.
Tänä vuonna yli 40 000 ihmistä on vastannut Jumalan kutsuun.
He eivät halua kuulla meitä, -
mutta me saamme toimeksiantomme Herralta.
Rukoilkaa että Jeesus olisi keskipisteenä seurakunnissa.
Rukoilkaa myös, että seurakunta uskoisi Raamattuun Jumalan Sanana.
Nämä ovat nykypäivän haasteita: -
Jeesuksen ainutlaatuisuus, ja Jumalan Sanan auktoriteetti.
Rukoillaan myös rohkeutta Kristuksen seurakunnalle.
Rohkeutta jakaa hyvää sanomaa ja puhua totuutta.
Haluamme, että jokainen intialainen saa kuulla ilosanoman.
Ihmiset ovat ikuisesti tuomittuja ilman Kristusta.
Intian poliittinen tilanne on melko sekava.
Rukoilkaa osavaltioidemme puolesta.
Heikosta taloudellisesta tilanteesta johtuen -
monet meistä eivät päässeet tänään paikalle.
Rukoillaan Intian talouden puolesta.
Rukoillaan rohkeutta julistaa Sanaa ilman myönnytyksiä.
Rukoillaan yhdessä.
Isä, kiitos siitä, että sinä olet meidän Jumalamme, -
ja me olemme kansaasi.
Olet isämme, ja olemme lapsiasi.
Tulemme läsnäoloosi -
ja rukoilemme kadoksissa olevien lastesi puolesta.
Johdata heidät luoksesi Henkesi kautta.
Anna meille rohkeutta julistaa evankeliumia, -
ja totuutta Intian seurakunnille.
Isä, auta meitä haasteissamme äärihindulaisten kanssa.
Me tiedämme, että sinä olet voittanut maailman.
Me kiitämme antamastasi voitosta.
Kiitos siitä, että Pyhä Henkesi toimii eri puolilla Intiaa -
vainoista huolimatta.
Rukoilemme, että miljoonat ihmiset tulisivat tuntemaan sinut -
Herranaan ja Pelastajanaan.
Anna Intian seurakunnille rohkeus Sanan julistamiseen.
Julistamme Jeesuksen nimeen kaikki esteet tuhotuiksi.
Rukoilemme, että saisimme kokea sinun läsnäolosi, -
sillä sinä rakastat koko Intiaa.
Rakastat myös Bangladeshia ja kaikkia muita Intian naapureita.
Poikasi veri vuodatettiin myös meidän tähtemme.
Tiedämme, että tahtosi on pelastaa meidät kaikki.
Auta seurakuntaasi julistamaan Sanaasi rohkeana, -
jotta jokainen saisi vastaanottaa ilosanoman.
Kiitos siitä, mitä olet tehnyt ja mitä tulet tekemään.
Rukoilemme Jeesuksen nimeen, aamen.
Suomennos: Antti Malvisto